Arosa Sociedad Cultural

dereita|miniatura|Arosa SC, 2022.
O **Arosa Sociedad Cultural** é un equipo de fútbol de Vilagarcía de Arousa fundado en 1945. Milita no Grupo I da Terceira División RFEF. Xoga como local no Estadio da Lomba, con capacidade para 5.000 persoas.

Xogou unha tempada na Segunda División, 7 na Segunda B e 54 na Terceira.

## Historia 
Desde 1905 existiron en Vilagarcía diversos equipos de fútbol (Villagarcía FC, Alfonso XIII, etc), federados ou non, e en 1940 uns rapaces da vila formaron un club chamado Arosa, que competiu en categoría rexional até desaparecer. 

En decembro de 1945 foi cando tomou carta de natureza o actual club. O 27 de xaneiro de 1946 inaugurouse oficialmente o campo, valado, nun choque Arosa-Santiago (1-1). O primeiro partido oficial disputouse na Lomba o 3 de novembro de 1946 co resultado de Arosa SC 3 - 1 Sociedad Cultural de Pontevedra.

En menos de tres anos, o Arosa SC consegue pasar de Serie A a Segunda División Española. Consegue o ascenso na tempada 1948-49 (o 17 de abril de 1949, ao vencer en Riazor o Xuvenil da Coruña (2-0) e proclamándose subcampións trala Orensana. O Arosa militou en Segunda División durante dúas tempadas.

Desde esa época o equipo moveuse dúas décadas por categorías galegas, ata que en 1975 ascende a Terceira. En 1981 xoga a súa primeira promoción de ascenso a Segunda B, e cae derrotado en Reus, mentres dous anos máis tarde, en Olot, o 18 de xuño de 1983, consegue o pase á categoría de bronce (na eliminatoria deixou fóra o Mestalla e o Olot, neste caso por (1-0) e (2-0). Nos anos seguintes disputou varias tempadas en Segunda B, e en Copa do Rei enfróntase á Real Sociedade e ao Osasuna. O seu último ascenso a Segunda B produciuse en 1993, cando despois de proclamarse campión de Terceira por primeira vez na súa historia, ascende logo de derrotar o Moscardó de Usera, o Lealtad de Villaviciosa e o Ríbert de Salamanca. Descende a Terceira en 1994, e a partir de aí comeza unha serie de tempadas nas categorías inferiores.

Logo dunha crise económica a comezos do século XX, na tempada 2019-20 volveu xogar o playoff de ascenso a 2ª B, logo de rematar a competición de terceira división de forma prematura por mor da pandemia de COVID-19. Perdeu a semifinal co Ourense CF por 2-1 nun encontro disputado no Estadio de Balaídos. Acadou o ascenso na tempada seguinte, coincidindo co 75 aniversario do club. Nos play-off venceu nas semifinais o CD Estradense, e na final o UD Somozas por 2-0. Na tempada 2021-22 xogou na Segunda División RFEF.

## Datos do club 
* **Temporadas en 1ª**: 0
* **Temporadas en 2ª**: 1
* **Temporadas en 2ªB**: 7
***Temporadas en 3ª**: 54

### Historial na liga 
|valign="top" width=0%|

|valign="top" width=0%|

|valign="top" width=0%|

|}

## Estatísticas dos xogadores 
* Os 10 xogadores que até a data disputaron máis partidos oficiais coa camisola arlequinada son os seguintes:
# Fernando Lezcano (518 partidos entre 1971 e 1986).
# Miolo Millán (383 partidos entre 1964 e 1978).
# Ramón Dopazo, Ramoní (306 partidos entre 1959 e 1970).
# Gabriel García (278 partidos entre 1990 e 1999).
# Fernando Fernández (272 partidos entre 1998 e 2006).
# Javier García Barrio (271 partidos entre 1980-1986 e 1987-88).
# Carlos Coira (269 partidos entre 1968-1975 e 1979-1981).
# Rafael Sáez (253 partidos entre 1979 e 1987).
# Chatarra, (223 partidos entre 1995 e 2004).
# Unai Bermúdez (216 partidos entre 1996 e 2004).

* Os máximos goleadores na historia do club foron:
# Javier García Barrio (113 goles en 271 partidos, media 0,42).
# Fernando Lezcano (80 goles en 518 partidos, media 0,15).
# Ventura (75 goles en 100 partidos, mellor media con 0,75).
# Sarío Alcalde (61 goles en 186 partidos, media 0,33).

O gardameta que máis partidos oficiais disputou foi Berto Moreira con 146 entre 1983 e 1988. O que presenta mellor media é o sevillano Nano Sánchez (1981-83) con 0,53 goles (27 goles en 51 partidos).

## Xogadores de sona 
* Antonio Castellanos
* Mon Búa
* Manuel Jiménez Abalo
* Maikel Naujoks
* Pablo Coira

## Palmarés 
* **Copa Galicia (1)**: 1952/53

## Notas 
## Véxase tamén 
### Outros artigos
*Trofeo San Roque
### Bibliografía 
*